CELEX: 62006CJ0402
Language: da
Date: 2007-07-18
Title: Domstolens Dom (Syvende Afdeling) af 18. juli 2007.#Op- en Overslagbedrijf Van der Vaart BV mod Staatssecretaris van Financiën.#Anmodning om præjudiciel afgørelse: Hoge Raad der Nederlanden - Nederlandene.#Fælles toldtarif - toldtarifering - den kombinerede nomenklatur - vare, der er fremstillet ved syrning af mælk og ved at fjerne en stor del af vallen.#Sag C-402/06.

Domstolens dom (Syvende Afdeling) af 18. juli 2007 – Op-en Overslagbedrijf Van der Vaart mod Staatssecretaris van Financiën
      (sag C-402/06)
      »Fælles toldtarif – toldtarifering – den kombinerede nomenklatur – vare, der er fremstillet ved syrning af mælk og ved at fjerne en stor del af vallen«
      1.                     Den fælles toldtarif – positioner (jf. præmis 27 og 35 samt domskonkl. 1 og 2)
      Angående 
      
         
               Anmodning om præjudiciel afgørelse – Hoge Raad der Nederlanden – fortolkning af bilag I i Kommissionens forordning (EF) nr. 1734/96
                  af 9. september 1996 om ændring af bilag I til Rådets forordning (EØF) nr. 2658/87 om told- og statistiknomenklaturen og den
                  fælles toldtarif (EFT L 238, s. 1) – vare, der er fremstillet ved syrning af mælk og ved at fjerne en stor del af vallen,
                  som har et valleproteinindhold på op til 2%, og hvori proteinerne er fjernet under tørringsprocessen på 24-36 timer under
                  virkning af et tilsat enzym.
               
            Konklusion 
      
         
                  1)
               
               
                  
               
               
                  Pos. 0406 i den kombinerede nomenklatur i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen
                     og den fælles toldtarif, som ændret ved Kommissionens forordning (EF) nr. 1734/96 af 9. september 1996, skal fortolkes således,
                     at en vare som den, der er omhandlet i hovedsagen, som er fremstillet ved syrning af mælk, hvorfra en stor del af vallen er
                     fjernet, og hvis proteinindhold under virkning af det anvendte enzym er nedbragt til 2% af det samlede proteinindhold under
                     en tørringsproces på 24-36 timer, og som består af casein og mere end 50% væske, kan tariferes i denne position.
                  
               
            
         
                  2)
               
               
                  
               
               
                  Underposition 0406 20 90 i den kombinerede nomenklatur skal fortolkes således, at en vare som den, der er omhandlet i hovedsagen,
                     som indeholder mere end 50% væske og mindre end 1% fedtstoffer, som er malet til regelmæssige korn af 2-4 mm, og som er bestemt
                     til anvendelse ved fremstilling af pizzafyld og ved tilberedning af ostesovs, kan tariferes i denne position.